google/wiki40b huggingface dataset:
Jørgen Thor Møhlen

Jørgen Thor Møhlen, også kjent under navnet Jørgen Thormøhlen, (født ca. 1640, trolig i Hamburg; død 25. desember 1708 i København) var en skipsreder, slavehandler, innovatør og forretningsmann som var tidlig ute med å industrialisere Bergen gjennom å bygge opp trankokeri, ullveveri, reperbane, saltbrenneri og såpekokeri på Møhlenpris. Dette byområdet, som på slutten av 1600-tallet var en forstad til Bergen, fikk senere hans navn.

Bakgrunn

Jørgen Thormøhlen kom fra hertugdømmet Holsten, som den gang var en arvebesittelse tilhørende de danske konger i deres egenskap av å være hertuger av Holstein-Glückstadt. Han var sønn av en vinhandler fra Hamburg ved navn Jürgen ther Möhlen (c. 1615-1645).

Handelsmann i Bergen

I 1664 slo han seg til i Bergen, der han giftet seg med Giertrud Magers. Hun var datter av borgeren Hendrich Magers, som vurderes for da å ha vært Bergens rikeste handelsmann.
Thormøhlen ble den største skipsreder i Norge, handlet med fisk fra Nord-Norge og var involvert i heget annen handelsvirksomhet. Han ble rik ved internasjonal handel. shipping og industri. Han utviklet også et industrianlegg på det som ble kjent som Møhlenpris. Her var det et saltraffineri, pakkeskur, dypvannshavn, og arbeiderboliger.  I 1682 utnevnte kong Christian V av Danmark og Norge ham til kommersedirektør. i 1695 fikk han kongens tillatelse til å utstede pengesedler støttet av et lån fra kongen selv. Jørgen Thormøhlen ble dermed den som introduserte de første papirpengene i Norge. 
Fra 1685 til 1693 tilhørte Kronstad hovedgård Jørgen Thormøhlen. Den ligger på Årstad på sørsiden av Store Lungegårdsvannet, sør for gamle Bergen.
I årene 1690–1695 forpaktet Vestindisk-guineisk Kompagni bort sin handelsvirksomhet i Karibia og administrasjonen av den da dansk-norske øya Saint Thomas i Dansk Vestindia til Jørgen Thormøhlen. Ett av Thormøhlens skip var det første kjente dansk-norske skip som fraktet afrikanere som slaver til Amerika. 
Som følge av Thormøhlens mislykkede spekulasjoner og andre store tap ble hans forretningssituasjon forverret til den grad at boet ved hans død var insolvent. De mange anleggene på Møhlenpris ble forspilt i løpet av 1700-tallet.
Nord-Norsk Arkitekturpris

Nord-Norsk Arkitekturpris er en pris som er ment å fremme god arkitektur og gode bygningsmiljøer i Nord-Norge, og er grunnlagt av Nord-Norges Arkitektforening. Prisen deles ut årlig til prosjekter med betydning for nord-norsk historie, kultur og miljø. Vinneren mottar et diplom og en plakett.
Hjernevask (TV-program)

Bakgrunn

Planen i utgangspunktet var å lage et TV-program om biologi i forbindelse med Darwin-året, men Steven Pinkers kontroversielle bestselger The Blank Slate inspirerte de to programskaperne til «å gå litt dypere inn i det biologiske fundamentet for forskjellen mellom mennesker.»

Mottakelse og reaksjoner

Premieren av programmet ble godt mottatt av VG, Dagbladet og Aftenpostens TV-anmeldere. Alle tre gav programmet terningkast fem. 
Serien ble nominert til Gullruten 2010 i klassen beste magasin- eller livsstilsprogram og vant fagprisen beste klipp/redigering ved Finn Krogvig under Gullruten 2011.
Like før serien ble vist, beskyldte flere norske forskere Harald Eia for å ha en forutinntatt agenda om «å overbevise det norske folk om at det meste skyldes gener». Programmet ble klaget inn til PFU av kjønnsforskeren Jørgen Lorentzen, som var intervjuet, men klagen ble avvist. 
Kritikken mot Eia og programmet har også gått ut på at han forsøker å henge ut norske forskere. Journalist Marie Simonsen mente at Hjernevask var det mest politiske programmet som har vært laget av NRK på år og dag. Professor Stein Erik Ulvund mente at Eia drev med manipulasjon og at han klippet vekk det som ikke passet hans agenda. Rune Sævre, biolog og tidligere leder i Biologforbundet, mente at Eias fremgangsmåte var for useriøs og at hans framstillinger var meget tendensiøse.
I 2012 tok Eia selvkritikk for måten han gikk fram på under intervjuene.
Trekkfugl

Trekkfugler er en ikke-systematisk gruppe med fugler som årlig trekker mellom hekkeplassene på høye breddegrader og overvintringsplassene på lavere breddegrader. Noen arter krysser også ekvator under trekket. Motsatsen til en trekkfugl er en standfugl.
Noen trekkfugler, for eksempel gjess, kan også tilrettelegge seg som standfugl. Gåsetrekket er allikevel kanskje det mest spektakulære man kan oppleve i Norge. Svalbardbestanden av kortnebbgås består nemlig av 80 000 fugler, og hele skaren raster i Trøndelag under trekket. Et annet spektakulært skue er tranenes (Grus grus) årlige mellomlanding ved Hornborgasjön i Västergötland i Sverige, før fuglene forsvinner videre til hekkeplassene rundt om ellers i Fennoskandia. Opp mot 25 000 traner kan samle seg til tranedans og etegilde, og svenskene fôrer dem med inntil 70–100 tonn korn årlig.

Formasjonsflukt

Når fugler skal fly langt, som under vår- og høsttrekkene, samler de seg ofte i små og store flokker for å fly i formasjon. Slik formasjonsflyging sparer individene for energi under flukten og gjør dem tryggere mot angrep fra predatorer.
En klassisk formasjon er såkalt V-formasjon eller plogformasjon, der fuglene sprer seg ut i en V-form i luften, for å spare energi gjennom å surfe på trykkbølgen etter fuglen foran seg. En slik plogformasjon kan, om den består av mange nok individer, bestå som én primærformasjon med flere mindre sekundærformasjoner i. Prinsippet med formasjonsflukten er det samme som brettsurfere bruker, når de «rir» bølgene i vannet på et surfebrett. Fuglen som fly først i formasjonen får den største fysiske belastningen. Derfor bytter fuglene på om å fly først. Ungfugler (førstereis trekkfugler) og gamle individer slipper som regel å lede formasjonen. Fuglene søker dessuten oppdrift og gunstige vinder under flukten. Underveis foretar fuglene gjerne flere mellomlandinger, typisk på strategiske steder der de vet de finner mat. Hvor ofte de mellomlander varierer imidlertid mye, både med arten, været og måten de migrerer på. Fugler som trekker i ustrukturerte større og mindre grupper, parvis eller enkeltvis, trenger oftere hvile.
Exocet

Land som benytter seg av Exocet

Argentina, Brasil, Chile, Egypt, Frankrike, De forente arabiske emirater, Hellas, Indonesia, Irak, Kuwait, Kypros, Libya, Malaysia, Marokko, Oman, Pakistan, Peru, Qatar, Sør-Afrika, Thailand og Tyskland.
Paulus' brev til kolosserne

Paulus’ brev til kolosserne, også kalt kolosserbrevet, er et av brevene som bærer apostelen Paulus’ navn, og er i den kanoniske rekkefølge den tolvte boken i Det nye testamente.  I norske bibelhenvisninger forkortes brevet etter bibelselskapets standard «Kol». Det er omdiskutert i moderne bibelforskning om det virkelig er Paulus som har skrevet dette brevet.
Det er usikkert hvor og når brevet er skrevet, enten i Efesus, Caesarea eller Roma en gang mellom år 53 og år 62, det tradisjonelle oppfatningen er at det er skrevet i Roma mellom år 60 og 62. Brevet er rettet til menigheten i Kolossai i den sørvestlige delen av Lilleasia.

Forfatterskap

I det første kapittelets første vers nevnes Paulus og Timoteus som forfattere av brevet, med hilsninger til menigheten i Kolossus. Man regner med at Timoteus må ha fungert som Paulus sin sekretær, ettersom det personlige pronomenet «jeg» brukes gjennom hele brevet (eksempel: kol 1,24). Helt i slutten av brevet står det «Hilsen med min, Paulus' hånd». 
Noen forskere har antydet at mye av brevets innhold skiller det fra de andre av Paulus sine brev, og stiller dermed spørsmål rundt forfatterskapet. Det ene er at språkføringa er forskjellig fra de brevene som ubestridelig tilskrives Paulus. 48 ord forekommer som man ikke finner i noen av hans andre, og 33 av disse finnes ingen andre steder i Det nye testamentet. Også det teologiske innholdet, som omtaler læresetninger knytta opp mot Kristus, endetidslære og menigheten, synes å ha få paralleller i de andre paulinske breva. I tillegg synes de teologiske påstandene framlagt i brevet å være mer avanserte og utvikla enn i hans andre brev. Tematikken rundt Kristus, eskatologi og menigheten har få paralleller i andre paulinske brev.

Menigheten

Menigheten i Kolossus, som brevet er retta til, blei grunnlagt av Epafras. Paulus skriver i brevet at de ikke har sett hans ansikt (kapittel 2, vers 2) og man kan derfor regne med at Epafras hadde blitt en troende som følge av Paulus' virke i Efesos, og bragt troa videre til sin hjemby Kolossus. Også menighetene i Laodikea og Hierapolis nevnes i sammenheng med Epafras. Paulus skriver til menigheten at troende ikke behøver å føye seg etter menneskers bud og lærdommer omkring kosthold. I den tidlige kristne menighet fantes det krefter som ville fortsette å overholde de strenge jødiske foreskriftene om høytider, kosthold og omskjærelse. Paulus sier at dette er «en skygge av det som skulle komme». Det går fram at menighetens medlemmer hovedsakelig var hedninger, altså få etniske jøder, men også i denne menigheten fantes det mest sannsynlig jøder som hadde tatt til seg den nye troen men som ville videreføre den jødiske arven. Noen lærere har holdt fram en teori om at menigheten høsta fordømmelse fra synagogemedlemmer i byen, og at disse ikke ville godta at disse såkalte hedningekristne holdt seg til den gammeltestamentelige jødiske lov. Likevel omtales ikke de troendes forhold til jødisk lov slik det gjerne gjør i andre av Paulus sine brev.   
I brevet advares menigheten mot overdreven asketisk praksis og lovprisning av engler.
Yamamotozephyrus kwangtungensis

Utseende

En middelsstor stjertvinge med lange, tynne stjerter på bakvingene. Undersiden er hvit med svarte tegninger, og en oransje flekk ved bakhjørnet. denne arten er uvanlig kontrastrikt tegnet.

Utbredelse

Arten finnes på Hainan og i Guangdong (Kwangtung) i Kina, og det nordlige Burma.
Oeconesidae

Utseende

Ganske store (forvingelengde 30–38 mm) vårfluer med brede vinger som er avrundet i spissen.
Hodet mangler punktøyne (ocelli). Antennene er omtrent så lange som forvingen, det første leddet kortere enn hodet. Maksillarpalpene har fem ledd hos hunnene, men bare ett eller to hos hannene. Mesonotum (ryggplaten på det midterste thorax-leddet) har et par hårbærende vorter, scutellum har én slik vorte i midten. Vingenes årenett er ulikt hos hannen og hunnen, noe redusert hos hannen. Forbeina har to sporer, mellom- og bakbeina fire.

Levevis

Larvene lever av dødt organisk materiale på bunnen av små, rasktstrømmende bekker i skog.

Utbredelse

Det finnes én art (Tascuna ignota) på Tasmania, alle de øvrige artene finnes bare på New Zealand.
Class of 1984

Handling

Filmen handler om den nyutdannede musikklæreren Andy Norris som velger å stå opp imot de voldelige pøblene på «Lincoln» High School. Den nyansatte Norris blir betenkt når han får se sikkerhetsforanstaltningene ved skolen, men bestemmer seg for å gå inn i lærergjerningen med friskt mot. Allerede i sin første skoletime kommer han i konflikt med Peter Stegman, en intelligent elev som ikke skyr noen midler for å beskytte sine eneområder. Gjengen hans selger dop, driver hallikvirksomhet og sørger for at skoles elever og ansatte lever i stadig frykt. Konflikten på skolen blir stadig mer intens og i kampens hete omkommer både en elev og en lærer. Etterhvert utvikler det seg til ren terror blir det klart at noen blir nødt til å vike unna eller møte konsekvensene. Klimaks nåes under en elevkonsert skolens auditorium.

Om filmen

Class of 1984 ble gitt ut i 1982 og forutså den voldelige utviklingen på amerikanske high schools. Filmen ble forholdsvis godt mottatt av anmelderne, men mange mente den var kraftig overdrevet. Den har fått 75 % på Rotten Tomatoes. Den amerikanske filmkritikeren Roger Ebert gav den 3,5 av 4 stjerner, mens Leonard Maltin gav den to av fire stjerner.
Filmen har en del likhetstrekk med klassikeren Vend dem ikke ryggen (Blackboard Jungle) fra 1955.

Filmsensuren

Filmen ble aldri vist på kino i Norge da den ble funnet for voldelig. Den ble utgitt på video i 1984 i en minimalt klippet versjon. Denne utgaven var fortsatt såpass voldelig at den i løpet av få år ble forbudt også der. Filmen ble en av symbolene på videovold i Norge på 1980-tallet. Filmen ble også forbudt i Storbritannia, Island og Finland på 80-tallet.  
I 1985 gikk Norsk Lærerlag til anmeldelse av filmen. De beskrev den som en "kokebok" for hvordan ungdomsgrupper kan terrorisere blant andre lærere uten å bli stilt ansvarlige for sine handlinger.
I 1984 ble filmen utgitt på leievideo i Norge av Intervideo. Den ble relansert på video på 1990-tallet av Egmont video med ett klipp.
Filmen ble utgitt usensurert på DVD da filmsensuren falt i 2003.
Rhyxiderma

Utbredelse

Arten lever på Sulawesi.
Gnathocera bonsi

Levevis

Arten er knyttet til gressenger. De voksne billene finnes gjerne på aksene til ulike gress.

Utbredelse

Arten er utbredt i Angola.
Kinas Jernbaner

Kinas Jernbaner (kinesisk: 中国铁路, engelsk betegnelse: China Railways, [CNR]) er det statlige kinesiske jernbaneselskap, med hovedkontor i Beijing. CNR, som bedriver både passasjer- og godstrafikk, hører under det kinesiske jernbaneministerium, som utøver mye av den besluttende myndighet og blant annet fastsetter alle billettpriser. En del av trafikken utføres med hjelp av forskjellige mindre jernbaneselskap.
Sauber

Historie

Laget debuterte i Sør-Afrikas Grand Prix 1993 og fikk en bra start da en av bilene fullførte på femteplass. Gjennom sin periode i Formel 1 var imidlertid laget som oftest å finne i den bakre delen av feltet. Den mest suksessrike sesongen var 2001 hvor laget endte på fjerdeplass i konstruktørmesterskapet. Laget fikk tilsammen seks pallplasseringer, samtlige tredjeplasser.
Fra midten av 1990-tallet innledet Sauber et tett samarbeid med Ferrari og fra 1997 til 2005 brukte laget motorer fra Ferrari omdøpt til Petronas. Navnet Petronas ble tatt fra det malaysiske oljeselskapet med samme navn som var lagets hovedsponsor. Samarbeidet var så tett at det ble spekulert i om lagene, i strid med regelverket, samarbeidet om design av bilene. Men det kom aldri noen reaksjon fra offisielt hold.
I 2001 satset laget på den meget urutinerte finnen Kimi Räikkönen til tross for protester fra førere og andre om at han kunne være en fare for andre førere. Resultatene han viste denne sesongen og senere viste at frykten ikke var begrunnet. Han ble senere verdensmester i 2007 for Ferrari.
I 2004 investerte Sauber i en avansert vindtunnel for at man skulle kunne forbedre bilenes aerodynamikk. Denne sammen med en avansert superdatamaskin gjorde at laget hadde noe av de beste fasilitetene i feltet, men på grunn av begrensete midler kunne dette ikke nyttes fullt ut. Fasilitetene var likevel en sterk medvirkende årsak til at BMW kjøpte opp laget i 2005 da de skulle starte et eget Formel 1 team. Dette laget fikk navnet BMW Sauber. I 2008 tok Robert Kubica lagets første poleposition og seier i henholdsvis Bahrain og Canada.
Etter 2009-sesongen trakk BMW seg fra Formel 1 og lagets skjebne var lenge usikker, før det ble solgt tilbake til Peter Sauber og gitt starttillatelse for 2010. Men selv om BMW ikke lenger var eiere av teamet måtte de likevel beholde BMW i navnet for 2010-sesongen. Til 2011-sesongen ble imidlertid navnet endret til Sauber F1 Team.
I 2010 var teamets førere spanske Pedro de la Rosa, tidligere testfører for McLaren, og japanske Kamui Kobayashi, tidligere testfører for Toyota. De la Rosa ble byttet ut til fordel for Nick Heidfeld før Singapores Grand Prix 2010. Heidfeld hadde tidligere kjørt for teamet i syv år (2001-2003 og 2006-2009).
I både 2011 og 2012 var Saubers førere Kamui Kobayashi og Sergio Pérez, som kom på andreplass i GP2 i 2010. Esteban Gutiérrez, GP3-mester i 2010, kom inn som ny testfører i 2011. Telmex, et meksikansk teleselskap og privat sponsor av både Perez og Gutiérrez, skal også sponse teamet i 2011. I 2013 gikk Sergio Pérez til McLaren og ble erstattet av Nico Hülkenberg, mens Kobayashi ikke fikk fornyet kontrakt og ble erstattet av Esteban Gutiérrez.
Kedesj

Historisk sted

Kedesj ble først bevitnet i Josvas bok som en festning i Kanaan som ble erobret av israelittene ledet av Josva. Eierskapet til stedet ble gitt Naftalis stamme ved loddtrekning (følgelig avgjort av Gud). Den ble senere gjort til en levittby og en av tilfluktsbyene vest for Jordanelven sammen med Sikem og Kirjat Arba (Hebron). «Tilfluktsby» er forklart i Josvas bok 7 som et sted hvor en som i vanvare har slått noen i hjel, kan søke dit og ikke bli utlevert til de som søker blodhevn.
På 700-tallet f.Kr., under kongedømmet til Pekah, konge av det nordlige israelittiske Israel, ble Kedesj erobret av Tiglat-Pileser III, den mektige kongen av Assyria. Alle innbyggerne ble deportert til den assuriske byen Assur.
Senere, på 400-tallet f.Kr., synes det som om Kedesj ble hovedstaden for den persiskkontrollerte tyriske administrerte provinsen av Øvre Galilea.
I 259 f.Kr. ble Kedesj omtalt av greske Zenon av Kaunos, en reisende handelsmann og skribent fra Egypt.
Mellom 145 f.Kr. og 143 f.Kr. ble Kedesj (Cades) ødelagt av Jonatan Apphus, en av makkabeerne, i hans krig mot Selevkiderikets kong Demetrios I Soter. Stedet ble deretter forlatt.
I moderne tid har stedet, som Tel Kedesj, blitt arkeologisk utforsket av Universitet i Michigan.

Annet

I Dommernes bok er det store eiketreet i Elon-Saanannim hevdet å være i nærheten av Kedisj, men det er mulig at dette verset egentlig refererer det andre Kedisj som er lokalisert 3 km sør for Megiddo innenfor området til den israelittiske stammen til Jissakar.
Song For You

Song For You er et musikkalbum med Rein Alexander, utgitt i 2007. Dette er hans hittil siste soloplate.
Vetenløpet

Vetenløpet er et motbakkeløp i Bremanger i Sogn og Fjordane som arrangeres av Bremanger idrettslag.
Løpet ble første gang arrangert i 2005 og har blitt en stor suksess. Løypen starter på Grotlesanden går via Grolsdalen opp til Vetenplatået hvor det er målgang på drøyt 500 meter over havet. Løypa er 4,6 km lang.
Vetenløpet er Norges vestligste motbakkeløp.
Verdenscupen i skihopping 2007/08

Regelendringer

Antallet forhåndskvalifiserte utøvere har blitt redusert fra femten til ti. Dessuten får utøveren som vinner kvalifiseringen en egen spesiell trikot som han skal bruke i selve konkurransen.
Linshu

Linshu (kinesisk: 临沭县; pinyin: Línshù Xiàn) er et fylke i provinsen Shandong i Folkerepublikken Kina.Det ligger under byprefekturet Linyi.
Befolkningen i 1999 var på 612.853.

Samferdsel

Kinas riksvei 327 løper gjennom området. Den fører Heze i Shandong til Lianyungang i Jiangsu.
Reeves Bluffs

Reeves Bluffs er en rekke østvendte fjellskrenter, 15 km lange, som ligger 28 km vest for Cape Murray i Cook Mountains. De ble oppdaget av Discovery-ekspedisjonen (1901–04) ledet av kaptein Robert F. Scott, som gav navnet «Mount Reeves», etter Edward A. Reeves, en kartkurator i Royal Geographical Society, til en topp langs denne skrenten. Skrenten ble kartlagt i detalj av U.S. Geological Survey (USGS) fra landmålinger og flyfotografi tatt av U.S. Navy (1959–63). Siden det ikke er noen markante fjelltopper langs denne klippen, og fordi navnet Mount Reeves er i bruk andre steder i Antarktis, anbefalte Advisory Committee on Antarctic Names (US-ACAN) (1965) at det originale navnet ble endret og at hele rekken fikk navnet Reeves Bluffs.
Brattkort

Brattkort er et ferdighetsbevis i klatresporten, der innehaveren har bevist at han har tilstrekkelig kunnskap og sikringsferdigheter til å ta vare på seg selv og andre i klatreveggen. Innehavere av brattkort har (sammen med inngangsbillett) adgang til alle klatresentre og anlegg som er en del av brattkortordningen.

Formål

Siden 1990 har Norges klatreforbund (NKF) og Norsk Fjellsportforum (NF) systematisert ulykkesrapporter, slik at det er mulig å finne frem til de vanligste former for ulykker. Databasen er åpen og tilgjengelig, slik at alle kan se ulykkene som blir innrapportert. Etter flere års rapportering innførte i 2003 NKF brattkortordningen med hensikt å forbedre sikkerheten på innendørsvegger i Norge.
Brattkortordningen er todelt mellom klatreren og klatresenteret. Klatrere som har brattkort har gjennomført en praktisk test der de viser forståelse for sikringsarbeidet og innehar sikringsferdighetene som kreves for å ivareta egen og andres sikkerhet. Etter godkjent test signerer klatreren en ansvarserklæring som bekrefter at vedkommende har gjort seg kjent med risikoene som klatring fører med seg og erkjenner sitt eget ansvar. Klatresenteret forplikter seg til å tilby klatring på et vedlikeholdt og trygt anlegg.
Testen som gjennomføres for å få brattkort er ikke basert på deltagerens klatreferdigheter, men på deltagerens sikkerhetsferdigheter. For å bestå testen må deltagerne vise at de behersker utstyret som brukes ved innendørs klatring og at de innehar de praktiske sikringsferdighetene som kreves for sikker opptreden i klatreanlegget. Dette inkluderer sikring på topptau og led i tillegg til punkter som kameratsjekk, kommunikasjon og håndarbeid.
Volda Mineralvatn

Volda Mineralvatn AS, tidligere Brænne Mineralvatn, var en sunnmørsbedrift som lå ved Volda sentrum. Bedriften ble startet i 1915, og har vært drevet av familien Brænne siden 1927. I oktober 2009 meldte bedriften oppbud og Volda Mineralvatn og Brænne-brusen opphørte som produkt etter 94 år med drift.
Inntil nedleggelsen var det ca. 15 personer som arbeidet med framstilling av saft, leskedrikk, brus og minelralvann hos Brænne. 
Bedriften hadde sin egen kilde, Aasen-kjelda, som ligger like ved Ivar Aasens hjemsted, 150 meter nede i grunnfjellet. 
Brænne Mineralvatn var en av de siste frittstående brus-fabrikantene i Norge, og slet tungt i konkurransen med Romsdalsbaserte Oskar Sylte Mineralvannfabrikk.
Brænne gjorde en avtale med Lidl i juli 2004 om å produsere en del av deres brusmerker. Fabrikken er også kjent for produkter som saft og andre leskedrikker.
Piercer

En piercer er en person som arbeider ved et piercing studio med å lage piercinger på andre personer som en form for levebrød. Piercere lærer ofte arbeidet sitt gjennom å gå i lære hos en erfaren piercer.
Det er også mulig å gå kurs som en start før læren. En piercer blir ofte utsatt for helsemessige problemer, og er ofte lavt lønnet.

Kompetanse

Kompetansen innen piercere er veldig forskjellig, og avhenger mye av hvor erfaren pierceren er. En piercer har ikke noe rettslig ansvar dersom noe skulle gå galt under en piercing. Han har heller ingen retningslinjer. APP har imidlertid utviklet en «vær varsom-plakat» der det stilles krav om blant annet at pierceren er edru, bruker hansker og autoklav, er renslig, samt å ikke bruke piercingpistol.
I Norge har det vært flere dødsfall som følge av blant annet infeksjoner på grunn av dårlig hygiene i piercingstudioene. En undersøkelse i England kom også frem til at det er stor risiko forbundet med piercing da man kom frem til at 95% av alle allmennpraktiserende leger hadde hatt pasienter med problemer fra en piercing.
Riksdagsvalget i Tyskland 1884

Valget i Tyskland 1884 var det sjette føderale valg i Tyskland etter den tyske riksgrunnleggelse.
Sosialantropologisk institutt (UiO)

Sosialantropologisk institutt (SAI) er et institutt ved Det samfunnsvitenskapelige fakultet ved Universitetet i Oslo.
Instituttet ledes av Knut Gunnar Nustad.
Compsosoma

Utseende

Middelsstore, tettbygde, brunlige trebukker. Antennene er noe lengre enn kroppen. Kroppsformen er ganske bred, dekkvingene har markerte "skuldre" og er bredest foran. Beina er temmelig korte og kraftige.

Utbredelse

Gruppen er utbredt i Sør- og Mellom-Amerika.
Bistoun kraftverk

Bistoun kraftverk er et varmekraftverk i provinsen Kermanshah i Iran. Det har en installert produksjonskapasitet på 640 MW, fordelt på 2 like store blokker / turbiner. Det planlegges to nye enheter innen 2013. Teknologien er levert av bl.a Ansaldo.
Anlegget ble utbygd i årene 1994–1995. Brenselstypen er naturgass og tungolje.
Straße des 17. Juni

Straße des 17. Juni («17. juni-gaten») er en stor gate i Berlin i fortsettelsen av Unter den Linden gjennom Tiergarten til Charlottenburg.  Den har fått navn etter østberlinernes oppstand mot det sovjetiskinnsatte kommunistregimet i DDR i 1953. Før 1953 het den Charlottenburger Chaussee. Under den kalde krigen lå gaten i Vest-Berlin, på den vestlige siden av Brandenburger Tor.